घोसी कोतवाली क्षेत्र के सेमरी जमालपुर निवासी 30 वर्षीय विनोद पुत्र लोचन घर से बाइक पर सवार होकर बेलौझा आ रहा था। उसने पुलिस को सूचना दी कि, वह जैसे ही हथनी गांव के पास पहुंचा था कि दो बाइक पर सवार छह बदमाश आए और उसे रोक लिया। युवक ने विरोध जताया तो चाकू से प्रहार कर दिए। बैग में रखे 70 हजार रुपये लूट कर फरार हो गए। घटना की जानकारी पर पुलिस मौके पर पहुंची। पेट में नुकीले हथियार से चोट भी पीड़ित को लगी थी। जिसे जिला अस्पताल लेकर पुलिस आई। बाद में उपचार के बाद उसे छोड़ दिया गया। लेकिन मामले को लेकर पुलिस ने जब पूछताछ करना शुरू किया तो मामला बिल्कु ल उल्टा ही निकला। पीड़ित लूट की घटना से मुकर गया। गांव के ही गुलाब और विसर्जन व एक अज्ञात के खिलाफ पुरानी रंजिश को लेकर मारपीट कर घायल करने की तहरीर पर पुलिस ने धारा 324, 323 व 506 के तहत मुकदमा दर्ज किया है। मामले का खुलासा होने के बाद पुलिस ने राहत की सांस लिया है।